text: हालांकि, रिटेलर्स एसोसिएशन आफ इंडिया ने इस सौदे पर सीधी प्रतिक्रिया से बचते हुए कहा कि देश में कुछ ई-कॉमर्स कंपनियां मार्केटप्लेस पर प्रत्यक्ष विदेशी निवेश नियमों का उल्लंघन कर रही हैं। CAIT ने बयान में कहा है कि डिजिटल रूप से सशक्त e-Walmart निश्चित रूप से ई-कॉमर्स और खुदरा बाजार को विकृत करेगी। इसमें सभी को समान अवसर सुनिश्चित नहीं होंगे और खुदरा कारोबारियों को निश्चित रूप से नुकसान होगा। बयान में कहा गया है कि इससे सिर्फ उद्यम पूंजी निवेशकों , निवेशकों और प्रवर्तकों को फायदा होगा, देश को नहीं।